Бекітілген типке сәйкестікке өлшем құралдарына сынақтар жүргізу тәртібі 
Бекітілген типке сәйкестікке өлшем құралдарына сынақ жүргізу үшін өтініш беруші өтінішпен қоса мынадай құжаттарды ұсынады:
· типті бекіту туралы сертификат көшірмесі;

· типті бекіту мақсатында өлшем құралдарын сынау актісінің көшірмесі және бекітілген типке сәйкестікке өлшем құралдарын соңғы сынау актілері, егер олар жүргізілген болса;

· Қазақстан Республикасының аймағында сериялы өндірілетін өлшем құралдары үшін ГОСТ 2.601 сәйкес пайдалану құжаттары, ал Қазақстан Республикасының аймағына енгізілетін өлшем құралдары үшін толық техникалық және метрологиялық сипаттамалары бар дайындаушы-фирманың құжаттамалар жинағы; 
Бекітілген типке сәйкестікке өлшем құралдарын сынауды типті бекіту мақсатында өлшем құралдарына сынаулар жүргізу кезінде уәкілетті органмен бекітілген бағдарлама бойынша жүргізеді. Қажет болған жағдайда уәкілетті органмен бекітілген бағдарламаға өзгерістер мен толықтырулар әзірленеді, өлшем құралдарын дайындау конструкциясына немесе технологиясына енгізілген өзгерістер әсер ететін сипаттамалар мен параметрлерді тексеруді қосады.
